Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Hpt. 87/D., 87/F; 327/2009. (XII. 29.) Korm. rendelet
Paragraph Index: 158

9. f) készpénzátutalási tevékenység A pénzforgalmi szolgáltatás kezdete és vége sorokon a Felügyelet által engedélyezett pénzforgalmi szolgáltatás kezdő és végső időpontját kell feltüntetni. Itt kell jelenteni a vezető állású személy (hivatalos levelek címzettje) nevét, beosztását, ill. hivatali rangját, a PSZÁF kapcsolattartásért és a felügyeleti adatszolgáltatásért felelős személy nevét és elérhetőségeit, amelyek kötelezően kitöltendőek. KTAPI2 BEJELENTÉS- ÉS ENGEDÉLYKÖTELES TISZTSÉGVISELŐK Ezen az adatlapon kell bejelenteni – a Hpt. 2. számú melléklet III. fejezet 25. f) pontjában az intézmény esetében meghatározott – vezető állású személy nevét és egyéb adatait (pénzforgalmi szolgáltatási üzletág irányításáért felelős személy, valamint valamennyi helyettese). KTAPI3 TULAJDONOS ADATAI Ezen az adatlapon az intézmény tulajdonosára vonatkozó adatokat kell jelenteni évente minden esetben, akkor is, ha elmúlt 12 hónap során nem történt tulajdonosi változás, illetve ha az adott intézményben az elmúlt 12 hónapban engedélyhez nem kötött tulajdonváltozás történt, és a részesedés meghaladja a 10%-ot. Külön soron fel kell tüntetni a tulajdonváltozás típusát pl. vétel, eladás, tőkeleszállítás, tőkeemelés. A tulajdon változás időpontja soron vétel, eladás esetén a szerződés keltét, tőkeleszállítás, tőkeemelés esetén a közgyűlési határozat keltét kell feltüntetni. A tulajdonlás típusa soron külön kell jelezni a közvetlen, illetve közvetett tulajdonlást. Közvetett tulajdonlás esetén a köztes vállalkozásra vonatkozó azonosító adatokat is ki kell tölteni. KTAPI4 MINŐSÍTETT BEFOLYÁS Ezt az adatlapot kell kitölteni az intézmény minősített befolyással rendelkező tulajdonosának adatairól. A minősített befolyás típusa soron kell jelezni a közvetlen, illetve a közvetett befolyást. Közvetett tulajdonlás esetén a Hpt. 4. számú melléklet szerint a minősített befolyást szerzett jogi és természetes személyek köztes vállalkozásának tulajdoni hányadát is számításba kell venni. Természetes személy befolyásoló részesedésének meghatározásánál a természetes személy és a közeli hozzátartozója vagy hozzátartozói által birtokolt, illetve gyakorolt tulajdoni hányadot is figyelembe kell venni a köztes vállalkozásból adódó közvetett tulajdonlás mellett (Hpt. 4. számú melléklet 2. pont). A közeli hozzátartozó(k)ra és a köztes vállalkozás(ok)ra vonatkozó adatokat is ki kell tölteni. KTAPI5 KÖNYVVIZSGÁLÓ ADATAI A könyvvizsgáló személyére vonatkozó adatok könyvvizsgáló társaság és természetes személy megbízása esetén is kötelezően kitöltendőek. A tábla lehetőséget ad a helyettes könyvvizsgálóra vonatkozó adatok kitöltésére is. A táblában a „pénzügyi azonosító” soron a könyvvizsgáló személy illetve társaság pénzügyi minősítési határozat/(nyilvántartási) számát kérjük jelenteni, amit 2008. jan. 1. előtt a PSZÁF, 2008-tól pedig a Magyar Könyvvizsgáló Kamara bocsát ki a könyvvizsgáló számára. KTAPI6 KISZERVEZÉS ADATOK A Hpt. 13/B. §-ának (1) bekezdése alapján az intézmény a Felügyelethez történő előzetes bejelentési kötelezettség mellett kiszervezheti a pénzforgalmi szolgáltatás nyújtásának működtetéséhez kapcsolódó tevékenységét. V. A Kormány tagjainak rendeletei

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes